Lahteen Suomen suurin biokaasujalostamo :: CBG100 Suomi\nKotisivu > Lahteen Suomen suurin biokaasujalostamo\nLahteen Suomen suurin biokaasujalostamo\nPäijät-Hämeen Jätehuollon Kujalan jätekeskukseen Lahteen on rakennettu Gasumin omistama biokaasujalostamo uuden Labion biokaasulaitoksen tuottaman kaasun jalostamista varten.\nBiokaasua tuotetaan Labion laitoksessa kiinteistä biojätteistä ja jätevesilietteistä. Kiinteät biojätteet ovat peräisin kotitalouksista, maa- ja metsätaloudesta, kalastuksesta, puutarhanhoidosta, elintarvikkeiden valmistuksesta, elintarviketeollisuudesta ja muusta teollisuudesta. Jätevesilietteet ovat peräisin yhdyskuntajäteveden puhdistamoista ja teollisuuden jäteveden puhdistamoista.\nTuotettu biokaasu jalostetaan kokonaisuudessaan Kujalan jätekeskuksessa sijaitsevassa Gasumin jalostamossa ja siirretään kaasuverkon kautta tankkausasemille. Koko tuotanto (50 GWh/v) on tarkoitus käyttää liikennepolttoaineena. Ruotsalaisvalmisteinen Malmbergin vesipesujalostamo on Suomen 8. biokaasujalostamo ja niistä jalostuskapasiteetiltaan suurin (huom. 9. jalostamo valmistuu pian Laukaaseen).\nVuosituotanto riittäisi kattamaan paitsi Lahden myös koko Lahden seudun linja-autoliikenteen polttoainetarpeet ja sen lisäksi muutakin liikennekäyttöä. Lahden kaupunki ei kuitenkaan ole toistaiseksi päättänyt bussiliikenteen eikä muun kontrolloimansa liikenteen siirtämisestä biokaasulle. Siitä syystä ainakin aluksi lähes kaikki Lahdessa tuotettu liikennebiokaasu viedään muihin kuntiin. Lahdessa on ollut biokaasun tankkauspaikka vuodesta 2011.\nKoska tuotettava liikennebiokaasu on kokonaan biojäteperäistä, se on oikeutettu uusiutuvan energian direktiivin ympäristöpainotuksessa tuplalaskentaan. Tälläisen biokaasun liikennekäytön energiamäärä lasketaan tilastoinnissa kaksinkertaisena, kun määritetään uusiutuvan energian käyttöä liikenteessä ja sitä koskevien velvoitteiden täyttämistä.\nPäijät-Hämeen Jätehuolto Oy (PHJ) on kunnallinen, 12 kunnan omistama, jätehuoltoyritys, joka vastaa omistajakuntiensa kiinteiden jätteiden huollosta. Kujalan jätekeskus on PHJ:n tärkein toimipiste, jossa käsitellään, hyödynnetään ja loppusijoitetaan kiinteitä jätteitä, mm. biojätteitä, ja jätevesilietteitä. PHJ kerää biojätteitä kotitalouksista ja yrityksistä Labion biokaasulaitoksessa käsiteltäväksi.\nLahti Aqua Oy on kunnallinen, Lahden kaupungin omistama, vesihuoltoyhtiö, joka vastaa Lahden jätevesihuollosta. Se tuottaa jätevesilietettä, joka käsitellään Labion biokaasulaitoksessa.\nLabio Oy on Lahti Aquan (60 %) ja PHJ:n (40 &) omistama biojätteitä ja jätevesilietteitä käsittelevä kunnallinen yritys, joka aiemmin Kujalan Komposti Oy:n nimellä operoi Kujalan jätekeskuksessa sijaitsevaa kompostointilaitosta. Nimi muuttui, kun biokaasulaitoksen rakentamisesta Kujalan jätekeskukseen kompostointilaitoksen yhteyteen päätettiin. Labio operoi uutta Kujalan jätekeskuksen biokaasulaitosta, joka on primäärinen biojätteiden ja jätevesilietteiden käsittelypaikka. Kompostointilaitos jää toimintaan mädätysjäännöksen jatkokäsittely-yksiköksi.\nGasum Oy laajensi liiketoiminta-alueensa maakaasusta myös biokaasuun vuonna 2011, jolloin se ryhtyi siirtämään KSS Energian Kouvolassa tuottamaa liikennebiokaasua kaasuverkossaan tankkausasemille (mm. Lahteen) ja myymään niissä paineistetun maakaasun (CNG) lisäksi paineistettua biokaasua (CBG). Tällöin Suomen kansallinen maakaasuverkko muuttui Suomen kansalliseksi kaasuverkoksi. Gasumista tuli vuonna 2011 Suomen toinen CBG:n myyjä vuonna 2002 aloittaneen Kalmarin maatilan ja Metener Oy:n jälkeen. Vuonna 2012 Gasum aloitti oman liikennebiokaasutuotannon Espoon jalostamossaan, jolloin siitä tuli Suomen neljäs liikennebiokaasua tuottava yritys. Vuonna 2012 Gasumista tuli Suomen suurin CBG:n myyjä, kun se ohitti vuodesta 2002 johtopaikkaa pitäneen Kalmarin maatilan ja Metener Oy:n. Vuonna 2013 Gasumista tuli Suomen suurin liikennebiokaasun tuottaja, kun se ohitti KSS Energian (Kouvolan kaupungin omistama energiayhtiö). Vuonna 2013 Gasum aloitti nesteytetyn biokaasun (LBG) tuotannon, mutta toistaiseksi sitä ei Suomen liikenteessä ole käytetty (vaikka sen käyttöön pystyviä ajoneuvoja Suomessa on). Raakabiokaasua Gasum ei tuota eikä aio aloittaakaan, mutta se omistaa pieniä osuuksia muutamista raakabiokaasua tuottavista yrityksistä.\nBiokaasujalostamot ja –tankkausasemat Suomessa.\nPuhtaat UE-käyttövoimat Suomen liikenteessä.\nEdellä on kerrottu Suomen liikennebiokaasun tuotannon ja käytön kehityksestä vuodesta 2002 alkaen. Liikennebiokaasun käyttö alkoi kuitenkin Helsingissä jo vuonna 1941.\nJäteperäisen liikennebiokaasun ympäristöpainotus UE-direktiivissä.


Hyvin suunnitellussa rekrytointiprosessissa jokaisella vaiheella on oma tarkoituksensa. CV:tä on pitkään pidetty parhaimpana työkaluna hakijoiden soveltuvuuden arviointiin prosessin alkumetreillä, mutta rekrytointia voi myös tehdä ilman CV:tä. Nykyään löytyy moderneja ja tehokkaita vaihtoehtoja hakijoiden arvioimiseen karsintavaiheessa. Yksi niistä on videohaastattelu.\nMitä CV:tön rekrytointi tarkoittaa?\nCV:n tarkoituksena on varmistua siitä, että hakijalla on tehtävään tarvittava kokemus ja osaaminen. Kun tarvittavat vaatimukset on määritelty ennen rekrytointiprosessin alkamista seuraa ensimmäinen askel, CV:iden läpikäyminen. Rekrytoijalle tämä on vaivalloista, eikä parhaita osumia välttämättä edes löydy. Pahimmassa tapauksessa käy niin, että parhaat kultakimpaleet CV:iden joukosta jäävät huomioimatta.\nMonelle CV:tön rekrytointi saattaa kuulostaa siltä, että kaikki hakijat hyppäävät koko karsintavaiheen yli suoraan mukaan haastatteluihin, mutta siitä ei kuitenkaan ole kyse. Tarkoituksena on hyödyntää vaihtoehtoisia keinoja tunnistaa helpommin ne asiat, joita hakijalta toivotaan.\nKompetenssipohjainen ja CV:tön rekrytointi kulkevat käsi kädessä\nOnnistunut rekrytointiprosessi perustuu siihen, että rekrytoija saa vietyä potentiaaliset hakijat asteittain pidemmälle, kunnes yksi ehdokas jää jäljelle. Jotta oikea hakija löytyisi, tulee kaikilla vaiheilla olla etukäteen mietityt selkeät tarkoitukset ja tavoitteet.\nKoska rekrytoinnin tulee aina perustua yrityksenne tarpeisiin, osaamista voi tutkia muillakin tavoilla kuin CV:tä tarkastelemalla tai säästämällä kaikki kysymykset vasta haastatteluun - esimerkiksi psykologisilla testeillä, valintakysymyksillä tai videohaastatteluilla.\nKompetenssipohjainen haastattelu videoiden avulla\nVideohaastatteluja voidaan hyödyntää CV:iden läpikäymisen tai valintakysymysten sijaan. Varsinkin rekrytoinneissa, joissa on monta hakijaa, videohaastattelut korvaavat tehokkaasti ensimmäisen haastattelun puhelimitse tai kasvotusten. Rekrytoijana voit esittää monia kysymyksiä useammalle hakijalle ja kerätä nopeammin vastaukset.\nVideohaastattelu toimii strukturoitujen ja kompetenssipohjaisten kysymysten esittämiseen. Etukäteen tulee olla selkeä ajatus siitä, miten vastaukset tulkitaan, eli millaisia ominaisuuksia tai osaamista hakijan tulee osoittaa, jotta hän "vastaa oikein".\nEsimerkki: “Kerro tilanteesta, jossa annoit tavallista parempaa palvelua?”\nVideohaastattelun avulla hakija saa mahdollisuuden vapaasti kertoa vastauksensa kysymykseen muutamassa minuutissa. Hakijalta säästyy aikaa ja rekrytoijana saat luultavasti paremman käsityksen hakijasta ja hänen kertomastaan palvelutilanteesta.\nHakijat arvostavat videohaastatteluita\nVideohaastattelut ovat hakijoille mieluisia ja oiva esimerkki, siitä miten hakijakokemusta voi parantaa konkreettisesti. Videohaastatteluiden avulla tarjoat modernin, helpon ja laajemman mahdollisuuden ehdokkaille näyttää keitä he ovat.\nUseammalle hakijalle annetaan mahdollisuus osallistua videohaastatteluun kuin käytettäessä tavallisia haastatteluja.\nHakija saa tilaisuuden “näyttää kuka on” ja perustella selkeämmin vastauksiaan.\nHakijat säästyvät turhista matkoista ja voivat nauhoittaa vastauksensa niin monta kertaa kuin haluavat, kaikessa rauhassa.\nVideohaastattelu auttaa luomaan positiivisen hakijakokemuksen – erityisesti ammateissa, joissa kyky ilmaista itseään kirjallisesti on toissijainen taito.\nHakija kokee rekrytointiprosessin joustavana ja tehokkaana.\nHaluatko tietää enemmän videohaastatteluista? Ota yhteyttä, niin kerromme lisää!


Puistokävely saa somen käyttäjät yhtä hyvälle tuulelle kuin joulu | Yle Uutiset | yle.fi\nTwiiteistä tehdyssä tutkimuksessa selvitettiin, millaisia viestejä puistojen vehreys saa ihmiset lähettämään.\n11.12.2019 klo 07.00päivitetty 11.12.2019 klo 07.27\nOttaako päähän? Onko synkkä mieli? Yhdysvaltalaiset tutkijat löysivät ilmaisen lääkkeen, joka sopii oivallisesti sovellettavaksi metsäisessä Suomessa.\nPeople and Nature (siirryt toiseen palveluun) -tiedelehdessä julkaistussa Vermontin yliopiston (siirryt toiseen palveluun) tutkimuksessa selvitettiin, millaiseksi puistossa kävely saa ihmisten mielen. Sosiaalisen median viestejä haarukoitiin puistokävelyjä ennen, niiden aikana ja myös jälkeen.\nTutkijat totesivat, että puiston vihreys aiheuttaa ihmisille samanlaisen hyvän mielen piikin kuin joulupäivä. Se on mennen tullen vuoden hyväntuulisin päivä yhdysvaltalaisten Twitter-viesteissä, ja noste on muuallakin vastaava.\nTutkimuksessa seurattiin kolmen kuukauden ajan, millaisia twiittejä ihmiset lähettivät San Franciscon 160 kaupunkipuistosta.\nMielialat kohenivat kaikissa puistoissa, mutta mitä suurempi puisto ja mitä enemmän vihreää, sitä selvempi vaikutus. Yleisimmäksi sanaksi puistoista lähetyissä twiiteissä osoittautui ”kukat”.\nHedonometri naaraa tunteita twiiteistä\nTutkimuksen mittalaite oli ”onnellisuusmittari", hedonometri (siirryt toiseen palveluun), jonka yksi kehittäjä Vermontin yliopisto on. Hedonometrillä on kerätty ja anlysoitu vuosikymmenen aikana jo miljardeja twiittejä.\nTekoäly seuraa noin kymmenentuhannen sanan esiintyvyyttä. Niistä luetaan ihmisten mielialaa.\nSanat on pisteytetty yhdestä yhdeksään, negatiivisimmasta positiivisimpaan. ”Onnellinen” saa miltei täyden potin eli 8,30 pistettä, ”ha-ha” 7,94 ja ”puisto” 7,14. ”Kukilla” on tällä asteikolla mukavat 7,56 pistettä.\nPuistotutkimusta varten Twitter-merestä naarattiin lähes 4 700 paikantamisensa sallivaa käyttäjää, joiden paikkatiedot osoittivat heidän olevan jossakin San Franciscon puistoista.\nNiiden kasvillisuuden runsauden määrittelyyn saatiin apua maatalousministeriön metsäosastolta. Yhdessä kehitetty menetelmä vehreyden luokittelemiseksi on erottelukyvyltään tuhatkertainen aiempiin menetelmiin verrattuna, tutkijat kehaisevat.\nTämän tarkkuuden ansiosta tutkimuksessa kyettiin osoittamaan, että vehreys ja ihmisten hyväntuulisuus noudattavat samaa käyrää.\n"Tätä ei voi ladata netistä"\nIsoista puistoista lähetettyjen twiittien onnellisuusaste ponkaisi hedonometrissä 0,23 pistettä. Se on joulupäivän veroinen ero vuoden keskiarvoon. Positiivinen hehku näkyi viesteissä vielä jopa neljän tunnin päästä, tutkijat kertovat.\n– Luonnolla on palauttavaa vaikutusta, jollaista ei voi ostaa kaupasta tai ladata netistä, sanoo matematiikan professori Chris Danforth.\nHän muistuttaa, että yhä useampi tutkimus on osoittanut luonnossa vietetyn ajan ja mielialan paranemisen yhteyden, vaikka vaikuttavia tekijöitä on vaikea määritellä tarkalleen.\n– Me emme etsineet syy-seuraussuhdetta, mutta näimme kyllä, miten sellaiset ilmaukset kuin ”älä” ja ”ei voi” vähentyivät twiiteistä , Danforth kertoo.\nMyös “minä” väheni. Se saattaa osoittaa, että puiden katveessa ihminen keskittyy vähemmän itseensä ja antautuu kollektiiviselle mielentilalle, tutkijat päättelevät.\nTutkimus koskee puistoja, mutta luulisi metsien toimivan yhtä lailla pahan mielen karkottajana. Kuinka onnellinen ihminen onkaan, jos yhdistää plussat eli lähtee luontokävelyllä jouluna?\nEpäily Ivalossa: kahdella kiinalaisella turistilla voi olla koronavirus


Booking it some more: Herran tarhurit\nKirsi Hietanen/Kirsin kirjanurkka 24. maaliskuuta 2011 klo 18.35\nHylkyä olen ollut sukeltelmassa :)\nHyvin kuvailit Atwoodin tunnelmia! Vaikuttastiko Japanin katastrofi mitenkään lukemiseesi? Ehdin lukea tämän jo vuodenvaihteessa, mutta kieltämättä kirjan tunnelmat palautuivat viime viikkojen aikana usein mieleen. Tuo ajelehtimisen vaikutelma on hyvin määritelty. Tunnistan sen selvästi,vaikka en sitä itse osannut määritellä.\nJa hitsi, se Orjattaresi on pakko lukea pian, kun kaikki sitä hehkuttavat! ;)\nUnknown 24. maaliskuuta 2011 klo 19.40\nMä en vaan innostu Atwoodista. Voin tunnustaa, etten ole saanut vielä yhtään kirjaa loppuun. En edes tuota Oryx ja Crakea. Osaat tuossa hyvin kuvata syytä miksi. Ehkäpä joskus tulee näiden aika? Tiedän, että moni fanittaa kovasti tätä tätiä ja onhan sillä Nobel ja kaikkea...\nSaran kirjat 24. maaliskuuta 2011 klo 22.56\nYritin lukea Atwoodilta Nimeltään Grace, mutta en päässyt kovin pitkälle kirjan lukemisessa, kun alkoi tökkimään. Haluaisin kuitenkin lukea tuon ylistetyn Orjattaresi-romaanin ja nyt kun siitä mainitsit, niin seuraavalla kirjastoreissulla täytyypä ottaa se mukaan.\nBooksy 25. maaliskuuta 2011 klo 8.34\nKirsi: En usko että Japanin tilanne vaikutti; en ainakaan tiedostaen rinnastanut näitä katastrofeja lukiessani, jälkeenpäin juolahti mieleen tuomiopäiväyhteys. Orjattaresi pelaa myös tuolla fundamentalisti-jutulla hyvin, se kolahti ainakin minulla ehkä siksi että siinä ensimmäisen kerran törmäsin hyvin kuvattuna feminismin ja fundamentalismin problematiikkaan. Siitä on aika kauan, siksi olisin utelias näkemään miltä kirja nyt maistuisi!\nanni.m: näissä on koko ajan sellainen tunne että kuuluu tykätä, koska Atwood kirjoittaa hyvin... mutta ihmiskuva on hyvin raadollinen :-)\nsara: olisikin kiva kuulla mitä sinä ja Kirsi siitä tuumitte! Ja ainahan voi jättää kesken jos ahdistaa.\nYleishuomio: hitsi mulla tuottaa nyt blogger ylimääräisiä rivinvaihtoja blogiteksteihin - pitää varmaan kohta koittaa jotain toista selainta.\nKatja / Lumiomena 25. maaliskuuta 2011 klo 9.21\nTunnistin itseni tuosta, että Atwoodin kirjoihin tarttuu hitaasti, ne jäävät kirjahyllyyn odottamaan, ja silti niistä pitää! Minulla on tämä Herran tarhurit omana. Se on odottanut hyllyssäni jo liki kolme kuukautta, mutta kun aika on, tartun kirjaan ja palaan sitten. :)\nHanna / Kirjainten virrassa 25. maaliskuuta 2011 klo 10.20\nMie en ole vielä lukenut yhtään Atwoodia. Herran tarhurit oli esillä silloin kun blogimaailmaan astuin syvemmin ja päätin, että luen sen, mutta en siltikään ole vielä saanut sitä aikaiseksi.\nNoista ylimääräisistä riviväleistä, ne kannattaa korjata siellä html-puolella, niin pysyvät poissa. :)\nBooksy 25. maaliskuuta 2011 klo 16.49\nKivaa Katja! Tosiaan se on jännä ilmiö, ei ikinä harmita että "tuohonkin tuli hukattua aikaa" mutta aloittamiseen on kynnystä - mutta odottelen kovasti kiinnostuneena mitä tästä ajattelet :-) Sulla on aina niin kauniit kuvaukset lukukokemuksista, että niistä saa paljon irti kun on itse lukenut saman kirjan. (Ei mitään paineita, heh...)\nHanna, KIITOS! Olen niin atk-rajoitteinen ettei juolahtanut mieleenikään, käyn heti kokeilemassa :-)\nBooksy 25. maaliskuuta 2011 klo 16.53\n(Se toimi! Kyllä ihminen on niin iloinen kun oppii jotain uutta *villiä voitontanssia*)


Kuopio mietityttää - Ninnin energianurkkaus\nKuopion perusmatka (1,5km uinti, 40km pyöräily ja 10km juoksu) lähestyy. Kisa käydään tulevana lauantaina. Mä yritän siirtää sen ajatuksista kokonaan pois. Mua nimittäin ahdistaa. :/\nNäillä näkymin Ahvenanmaan puolimatka jää väliin, koska reissu tulee maksamaan sen verran (laivamatkat, kaksi yötä perillä laivojen aikataulujen takia ja osallistuminen kisaan), etten voi sinne nyt lähteä. Eikä mulla ole reissuun seuraakaan. Tästä johtuen Kuopion kisa on kesän vipa kisa. Ja siksi olisi kiva tehdä hyvä ja onnistunut suoritus. Järki ja pelko ja mitkä kaikki lie sanoo, että mistään hyvistä ajoista ja parhaasta suorituksesta on turha haaveilla. Järkevintä on vaan voittaa nyt tää psyykkinen tila, ja uida 1500m kunnialla maaliin asti. Ajasta viis. Sitten pyöräily ja juoksu siihen päälle rennolla menolla ja hyvällä fiiliksellä. Toivottavasti samassa uintilähdössä ei olisi ihan älyttömän paljon väkeä!\nTällaisia ajatuksia täällä. Sitten ihan muihin asioihin. Valitin niistä pyöräilyn tuomista rusketusraidoista.. Olin sunnuntaina seitsemän tuntia putkeen auringossa niskalenkkihamonen päällä, joten mulla on nyt uudet rusketusraidat. Voi jee! 😀 No toisaalta on nää paremmat kuin se hihallinen malli.. 😉 Nyt pitäis melkein saada joku samanlainen päivä tässä 1,5 viikon aikana, ja olis päivän olkaimettomassa paidassa, niin johan taas tasottuis nääkin rajat. Häät lähenee siis ja vielä olis jotakin tehtävissä..\nTällaset rajat mulla on ny. 😉\nVälillä on juostu vanhoissakin lenkkareissa.\nTällaset kuteet peittää rajat hyvin. Eikös ookin hihat tasoittuneet? 😉\nHarmi, että Ahvenanmaan keikka peruuntui 🙁 Mutta ihan varmasti siula menee lauantaina kuopion kisat hyvin ! :)) Rauhassa otat vaan osuus osuudelta. Uintireitti on hyvä, samoin pyörä (vaan se 1 kauhee ylämäki/kiekki, muuten hyvä) ja juosta saa hiekalla suurimmaksi osaksi eli jalat säästyy ja on tasasta 🙂 Hyvä tsemppi vaan päälle ja luotat ihtees 🙂\nHyvin oot saanu nuo rajat käsistä pois! Miekin koitin tasottaa viikonloppuna mutta tuli entistä hurjempi lopputulos..\nOnnea jälleen hienosta menestyksestä kehässä! <3\nHarmittaa kyllä tuo Ahvenanmaa, mutta pakko säästää tuo reissu nyt rahassa. Pesukonekin perkule meni ja hajos. :/\nKiitos noista Kuopion reittitiedoista! En ehdi ees käymään reittiä läpi paikan päällä, joten summissa menee..\nNyt kun kattoo, niin ei se enää niin tasaselta näytäkään! 😀\nTsemppiä Kuopioon, uskon että hyvin se menee! 🙂 Ja onnea hienosta menestyksestä näyttelyssä. Olitkohan muuten joku aika sitten (tänä kesänä) Seinäjoen ryhmiksessä. Olin siellä katsomassa ja mietin, että jostain tuo ohi kävelevä ihminen on tutun näköinen, mutta taisit olla sinä. 🙂\nKiitos, toivon parasta! 🙂 Kiitos, toisen sertinsä nappas nyt tuo meidän nuorempi koira. 🙂 Olin mä siellä!! 😀\nKuopioon vain hyvällä fiiliksellä! Sä oot selvinny Barcelonasta, jossa uinti oli ihan järkyttävä. Lupaan, että meillä ei oo niin kova aallokko 😉 Otat uinnin rauhassa, pääasia ettei jää ens kesää häiritsemään tuo 🙂\nHyvä, ettei ihan samanlaista aallokkoa. Yhtäaikaa starttaaviakaan ei oo ihan niin paljon kuin Joroisilla, joten toivottavasti on mukavampi uinti. Rauhassa otan joo!\nNäytät hyvältä! Luota itseesi, sä kyllä pärjäät sen uinnin ihan hyvin, kun keskityt omaan suorittamiseen rauhassa. Älä mieti aikoja, muita kilpailijoita ja muuta, mieti vaikka tekniikkaa koko matka. 😀 Nyt on hyvä saada hyvä ja tasapainoinen suoritus kilpailukesän päätteeksi, niin ensi kesään on kivempi lähteä. 🙂\nKiitos! Juuri noin täytyy tehdä!! 🙂\nAika sateiselta ja pilviseltä näyttää kelit ainakin täällä mutta heti kun aurinko paistaa niin nakuna pihatöihin!\nTai sitten annat niiden rajojen ihan vaan olla 🙂 Ainakin riittää häissä jutun juurta kun sanot että rajat on niin rajut kun oot treenannut paahtavan auringon alla päivästä toiseen!\nMitähän naapurit tuumaas? 😀 Ne on sit hääpäivänä sellaset ku on. Ois vaan kiva olla jonkinlaisessa edustuskunnos siskon häissä. 😀 Mutta ehkä olis pitäny aatella ennemmin, ihan joka osa-alueelta.. 😀\nOlkoon Kuopion kisa hyvää ja kaunista varsinkin kun muistaa että vain hetken hetki kestää eikä hetkeekään enempää 😉 Zembbiä.\nOta mantraksi ”rauhaa ja voimaa”. Kaverilta saatu vinkki, joka tutkitusti toimii 🙂\nKuulostaa hyvältä mantralta, täytyy ottaa käyttöön!! 🙂